ROZHODNUTIE KOMISIE
z 1. apríla 2009,
ktorým sa zrušuje 13 zastaraných rozhodnutí v oblasti spoločnej politiky rybného hospodárstva
[oznámené pod číslom K(2009) 1096]
(2009/309/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1198/2006 z 27. júla 2006 o Európskom fonde pre rybné hospodárstvo (1), a najmä na jeho článok 101,
keďže:
(1)
Zlepšenie transparentnosti právnych predpisov Spoločenstva je podstatnou súčasťou stratégie lepšej tvorby práva, ktorú realizujú inštitúcie Spoločenstva. V tejto súvislosti je potrebné odstrániť z platných právnych predpisov akty, ktoré už nie sú skutočne účinné.
(2)
Tieto rozhodnutia, ktoré sa týkajú spoločnej politiky rybného hospodárstva sa stali zastaranými, aj keď stále formálne platia:
-
rozhodnutie Komisie 84/17/EHS z 22. decembra 1983 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Spojeným kráľovstvom (2),
-
rozhodnutie Komisie 84/117/EHS z 24. februára 1984 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Dánskom (3),
-
rozhodnutie Komisie 84/262/EHS zo 4. mája 1984 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Belgickom (4),
-
rozhodnutie Komisie 84/376/EHS zo 6. júla 1984 o uplatňovaní niektorých opatrení na úpravu kapacít v odvetví rybného hospodárstva Nemeckou spolkovou republikou (5),
-
rozhodnutie Komisie 84/589/EHS z 28. novembra 1984 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Gréckom (6),
-
rozhodnutie Komisie 85/154/EHS zo 4. februára 1985 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Francúzskom (7),
-
rozhodnutie Komisie 85/437/EHS z 11. septembra 1985 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Holandskom (8),
-
rozhodnutie Komisie 85/474/EHS zo 16. septembra 1985 o žiadostiach o úhradu a vyplácanie záloh vzhľadom na určité opatrenia na úpravu kapacít v sektore rybárstva (9),
-
rozhodnutie Komisie 85/482/EHS z 18. októbra 1985 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Talianskom (10),
-
rozhodnutie Komisie 86/352/EHS z 10. júla 1986 o rozšíreniach uplatňovania niektorých opatrení na úpravu kapacít v odvetví rybného hospodárstva podľa smernice Rady 83/515/EHS Nemeckom (11),
-
rozhodnutie Komisie 86/539/EHS z 3. novembra 1986 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Portugalskom (12),
-
rozhodnutie Komisie 86/540/EHS zo 4. novembra 1986 o uplatňovaní niektorých opatrení na úpravu kapacít v odvetví rybného hospodárstva podľa smernice Rady 83/515/EHS Španielskom (13),
-
rozhodnutie Komisie 92/86/EHS z 18. decembra 1991 o niektorých úpravách opatrení, na ktoré sa vzťahuje nariadenie (EHS) č. 4028/86 na území bývalej Nemeckej demokratickej republiky (14).
(3)
Rozhodnutia uvedené v odôvodnení 2 stratili účinnosť, keďže boli vykonané zmeny v základných právnych predpisoch, ktoré nie sú zlučiteľné s uplatňovaním týchto aktov.
(4)
Z dôvodu právnej istoty a jasnosti by sa tieto zastarané nariadenia mali zrušiť.
(5)
Opatrenia ustanovené v tomto rozhodnutí sú v súlade so stanoviskom Výboru pre Európsky fond pre rybné hospodárstvo,
PRIJALA TOTO ROZHODNUTIE:
Článok 1
Rozhodnutia, ktoré sa zrušujú
Rozhodnutia: 84/17/EHS, 84/117/EHS, 84/262/EHS, 84/376/EHS, 84/589/EHS, 85/154/EHS, 85/437/EHS, 85/474/EHS, 85/482/EHS, 86/352/EHS, 86/539/EHS, 86/540/EHS a 92/86/EHS sa zrušujú.
Článok 2
Adresáti
Toto rozhodnutie je adresované členským štátom.
V Bruseli 1. apríla 2009